fi fi es es fi nb en fi hbs_lat fi fi fi fi fi fi fi en en en en en en fi en fi fi fi fi fi en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi fi en en fi fi fi fi fi fi fi fi fi fi fi fi fi fi fi es en
VEX IQ Challenge 2017, Kentucky maailmanmestaruus kilpailut
VEX IQ Aluekarsinta OULU 7.10.2017
VEX IQ haaste Oulu 2017
VEX IQ Challenge Oulu, tulokset
VEX IQ Challenge Oulu, Karsintojen tulokset
World Skills, Abu Dhabi 15.-18.02 Junior Mobile Robotics
VEX IQ Challenge 2016, Kentucky maailmanmestaruus kilpailut
VEX-robotiikan 2022 Suomenmestaruuskilpailut siirtyvät huhtikuulle.
Helmikuun 2022 alkuun suunniteltujen VEX-robotiikan SM-kilpailujen järjestäminen ei ole vallitsevan koronatilanteen ja Riihimäen kaupungin pandemiaryhmän tekemän päätöksen vuoksi mahdollista.
Roboedu ry ja Riihimäen kaupungin Robotiikkakampus toivottavat kaikki kilpailijat huoltojoukkoineen tervetulleeksi Suomenmestaruuskilpailuihin Riihimäelle huhtikuussa! VEX V5 kilpailut pidetään 27.4.2022 ja VEX IQ -kisatapahtuma 28.-29.4.2022. Mikäli kilpailuiden järjestäminen ei pandemiatilanteen vuoksi ole tuolloinkaan mahdollista, järjestetään tapahtuma etäkilpailuna.
Kaikkiin helmikuun kilpailuihin ilmoittautuneihin tullaan olemaan yhteydessä tammikuun aikana. Joukkueiden ilmoittautumiset on mahdollista suoraan siirtää uuteen kilpailutapahtumaan tai peruuttaa. Perinteisesti SM-kilpailuissa jaossa olleita edustusoikeuksia MM-kilpailuihin ei voida kilpailun ajankohdan vuoksi jakaa huhtikuussa, vaan Suomen maapaikat tullaan jakamaan REC Foundationin asettamien sääntöjen mukaisesti jo maaliskuussa. Suomen MM-kilpailujen maapaikat jaetaan 14.3.2022 tilanteen mukaan virallisissa kansainvälisissä tai kansallisissa kilpailuissa saavutettujen Skills-haasteen tulosten perusteella. (World Skills Standings, Robot Events).
Lisätiedot kilpailuun osallistuville joukkueille ja ilmoittautumislinkit päivitetään tammikuun aikana ja ne löytyvät Roboedun sivustolta sekä Riihimäen robotiikkakampuksen sivuilta.
Kisavalmisteluja ja Robotiikkakampuksen muuta elämää voi seurata Instagram-tililtä @robotiikkakampus. Ota lisäksi seurantaan #VEXFinland ja #VEXRobotiikkaSM.
Vuoden 2020 kilpailuun osallistui yli neljäkymmentä joukkuetta ja yli 150 robotiikan osaajaa eri puolilta Suomea.
Tiedote V1.0_17.9.2021, V1.1 08.11.2021, V1.2 13.1.2022
Ajankohta: 27.- 29. huhtikuuta 2022
VEX IQ –haasteen kilpailutehtävä
Video: Introducing the 2021-2022 VEX IQ Challenge… Pitching In!
Säännöt: VEX IQ Challenge Pitching in 2021 – 2022 Game Manual
Video: VEX Robotics Competition Tipping Point : 2021 – 2022 Game
Säännöt: VEX Robotics competition tipping point 2021-2022 Game manual
Ilmoittautuminen VEX IQ SM-kilpailuun 1.4.2022 mennessä.
Ilmoittautuminen VRC SM-kilpailuun 1.4.2022 mennessä.
The VEX IQ Challenge Finnish National Championships 2022 ilmoittautuminen ja säännöt.
The VEX Robotics Competition Finnish National Championships 2022 ilmoittautuminen ja säännöt.
Lisätiedot kilpailutapahtumista www.roboedu.fi sekä Riihimäen kaupungin verkkosivuilla.
Kilpailut käydään tammikuussa julkaistavan aikataulun mukaisesti.
SM-kilpailuissa kilpaillaan kahdessa lajissa: tiimihaasteessa (Teamwork challenge) ja yksilöhaasteessa (Robot Skills Challenge). Yksilöhaasteessa on kaksi osuutta, taitohaaste (Driver Skills) ja ohjelmointihaaste (Programming Skills)
Ala- ja yläkoulujoukkueet kilpailevat omissa sarjoissaan. Alakoulusarjaan voi osallistua joukkue, jonka kaikki jäsenet ovat syntyneet 1.5.2007 tai myöhemmin. Yläkoulusarjaan voi osallistua joukkue, jonka kaikki jäsenet ovat peruskoulun oppilaita ja syntyneet 1.5.2004 tai myöhemmin. Jos yksikin joukkueen jäsen on yläkouluikäinen, osallistuu joukkue yläkoulusarjaan.
Engineering Notebook on joukkueen laatima suunnitteluasiakirja, jonka perusteella jaetaan tuomariston harkintavallassa olevia palkintoja. Joukkue, joka ei ole palauttanut Notebookia, ei voi tulla tuomariston palkitsemaksi. Notebookin palauttaminen ei kuitenkaan ole pakollista! Tuomaristo arvioi asiakirjan kansainvälisten arviointikriteerien perusteella. Notebook voi olla vapaamuotoinen, mutta sen tulee olla kirjallinen (sähköinen tai paperinen). Siinä tulee esitellä robotin rakentamisen vaiheet ja oppimisprosessi.
Kaikkien kilpailuun osallistuvien oppilaiden ja aikuisten tulee hankkia osallistujapaketti. Osallistujapaketti kattaa tapahtuman aikaiset ruokailut ja osallistumisen kilpailuihin, sekä kilpailumateriaalit. Lisäksi koronatilanteen salliessa on mahdollista hankkia myös koulumajoituspaketti sisältäen koulumajoituksen ja ruokailut. Osallistujapaketin ja majoituspaketin hinnat selviävät ennen ilmoittautumisen avautumista.
Roboedu ry All rights Reserved.